1 -A janë të mbrojtur fëmijët nga dhuna seksuale online?

AKEP është një institucion i pavarur, që vepron brenda kompetencave ligjore të përcaktuara në Ligjin 54/2024 “Për komunikimet elektronike në Republikën e Shqipërisë”.

Bazuar në germën c), të pikës 2 të nenit 3, të Ligjit nr. 54/2024, AKEP nuk ka kompetencë ligjore të shqyrtojë përmbajtjen e shërbimeve të ofruara nëpërmjet rrjeteve të komunikimeve elektronike dhe

shërbimet mbështetëse të tyre, pra AKEP nuk ka kompetencë të shqyrtojë përmbajtjet e faqeve të internetit, portaleve, etj.

Lidhur me këtë pyetje, sugjerojme ti drejtoheni Agjensisë Shtetërore për të Drejtat dhe Mbrojtjen e Fëmijëve, Policisë së Shtetit dhe institucioneve të tjera ligjzbatuese.

2 -A keni marrë denoncime në lidhje me ekspozimin e foto videove të fëmijëve për pornografi (CESAM) në domaine të ndryshme.

Për këtë çështje, në AKEP jan paraqitur dy shkresa të Drejtorisë së Përgjithshme të Policisë - DPPSH (nr. 2180 prot datë 18.11.2024 dhe nr. 2383 datë20.12.2024) me anën e të cilave është kërkuar bllokimi i aksesit në internet të 24 domaineve, të cilat shpërndajnë në internet materiale foto dhe video, me përmbajtje dhune, vrasje, përdhunime me të rritur dhe me të mitur, me qëllim parandalimin e këtij aktiviteti kriminal dhe rritjen e sigurisë në internet për fëmijët.

Në zbatim të germës ç), të pikës 2, të nenit 30, të Ligjit nr. 54/2024 “Për komunikimet elektronike në Republikën e Shqipërisë”, çdo operator/sipërmarrës që ofron shërbime/rrjete të komunikimeve elektronike, duhet të respektojë kufizimet e transmetimeve të përcaktuara, me përmbajtje të paligjshme ose të dëmshme.

Bazuar në këtë përcaktim ligjor, AKEP ka përcjellë tek të gjithë ofruesit e shërbimit internet, shkresat e DPPSH për bllokimin e aksesit të domaineve të përcaktuara nga DPPSH, me përmbajtje të paligjshme ose të dëmshme. Sqarojmë se bllokimi i aksesit të këtyre domaineve, ka efekt vetëm në Republikën e Shqipërisë.

3- A keni marrë denoncime në lidhje me ekspozimin e foto videove të fëmijëve për pornografi (CESAM) në domaine .al

Shkresa e DPPSH e datës 18.11.2024, përmbante një listë me 17 domaine me prapashtesen “.al”, ndërsa shkresa e DPPSH e dates 20.12.2024, përmbante një listë me 7 domaine, ku 6 domaine ishin me prapashtesat “.com” dhe 1 domain ishte me prapashtesën “.org”.

4 - Në këto raste fëmijët e abuzar ishin shqiptarë apo të huaj? Sa denoncime keni marrë këtë vit?

DPPSH nuk ka dhënë informacion të tillë në shkresat e saj.

5 - Cila është procedura që ju ndiqni për të mbyllur një faqe me CESAM, nga momenti i raportimit, kush duhet të raportojë dhe sa kohë ju duhet për ta mbyllur?

Në zbatim të germës ç), të pikës 2, të nenit 30, të Ligjit nr. 54/2024, sapo AKEP merr shkresën zyrtare nga institucione ligjzbatuese, përgatit brenda ditës dhe e dërgon shkresën e institucionit përkatës, me shkresë përcjellëse, tek ofruesit e shërbimit internet, të cilët konfirmojnë me email në AKEP, mbylljen e aksesit të domaineve të kerkuara. Shumica e tyre raportojnë mbylljen e aksesit të domaineve në një kohë të shkurtër, brenda 1-2 ditësh. Ndërsa verifikimi në terren i bllokimit të aksesit të domaineve, bëhet nga AKEP nëpërmjet procedurave të verifikimit apo inspektimit, të përcaktuara në Ligjin 54/2024.

6- A ka dallim procudura që ndiqni kur viktimë është një fëmijë shqiptar dhe kur një fëmijë i huaj

AKEP, vetëm përcjell tek ofruesit e shërbimit internet (ISP), shkresat e institucioneve ligjzbatuese, të cilat asnjëherë nuk janë shprehur për një gjë të tillë.

7 – A ju janë raportuar këto dy faqe, nëse po a keni kryer verifikime dhe hapat qe keni ndermarre per keto dy raste

* [tnlover.al](http://tnlover.al/)
* [vipergirls.al](http://vipergirls.al/)

Këta 2 domaine, nuk rezultojnë në shkresat e institucioneve ligjzbatuese për bllokim aksesi. Siç ju sqaruam më lart, AKEP nuk mund të shqyrtojë përmbajtjen e faqeve të internetit të ndërtuara me domaine të ndryshme, pra nuk mund të shqyrtojë as përmbajtjet e faqeve të internetit të ndërtuara me domaine me “.al”.

8- A keni nisur hetimet për këto dy raste?

AKEP nuk ka kompetencë ligjore për të kryer hetime. Institucionet me afër kësaj çështje, janë Policia e Shtetit dhe Agjensia Shtetërore për të Drejtat dhe Mbrojtjen e Fëmijëve, Prokuroria, Gjykata, etj.

9 - A keni mundur të identifikoni zinxhirin-- pra nga personi fillestar që ka blerë këtë domain .al deri tek ai fundor. Ne raste te tilla a beni denoncime ne polici per fillim hetimesh.

AKEP nuk ka kompetencë ligjore për të kryer veprime të tilla.

10- Pasi AKEP leshon një [domain.al](http://domain.al/) a ka rregullore për verifikimin e përmbajtjes së kontentit që mund të ekspozohet në këtë domain.

AKEP nuk mund të hartojë rregullore të tillë, pasi siç ju sqaruam më lart, AKEP nuk mund të shqyrtojë përmbajtjet e faqeve të internetit, portaleve, etj.

11- A ka mundesi AKEP ta verifikoje ?

12- Çfarë teknologjish apo mjetesh përdor AKEP për të zbuluar dhe parandaluar transmetimin e CESAM?

13 - A përdorni Inteligjencën Artificiale për gjurminin dhe gjetjen e këtyre rasteve?

14- Cilat janë sfidat kryesore me të cilat përballet AKEP në parandalimin dhe luftimin e përhapjes së CESAM?

Sic ju sqaruam më lart, bazuar në germën c), të pikës 2 të nenit 3, të Ligjit nr. 54/2024, AKEP nuk mund të shqyrtojë përmbajtjet e faqeve të internetit, portaleve, etj. Pra AKEP nuk ka mundësi as të verifikojë dhe as të përdorë teknologji, mjete apo AI për këto raste.

15- A ka ndonjë boshllëk apo sfidë legjislative që pengon aftësinë e departamentit tuaj për të trajtuar në mënyrë efektive rastet e CESAM?

Përcaktimi ligjor i germës ç), të pikës 2, të nenit 30, të Ligjit nr. 54/2024, është i mjaftueshëm për AKEP për të përcjellë shkresat e institucioneve ligjzbatuese, tek ofruesit e shërbimit internet.

16- A po bashkëpunon AKEP me organizata ndërkombëtare apo organe rregullatore për të luftuar shpërndarjen e CESAM?

Brenda kompetencave të tij ligjore, AKEP bashkëpunon me çdo institucion ligjzbatues Shqiptar.

17- A keni ndërmarrë ndonjë iniciativë për sensibilizimin e qytetarve për rreziqet dhe implikimet ligjore në rastin e shpërndarjes ose aksesit në CESAM?

AKEP nuk ka kompetencë ligjore për iniciativa të tilla.

Faleminderit